«БЕКІТІЛГЕН»
Ұйым басшысы
(ұйымның атауы)
қолы ______________ Т.А.Ә.
«___» ___________ 20__ ж.


Технологиялар мен инновацияларды қолдау орталығының
Үлгілік ЕРЕЖЕСІ
1-тарау. Жалпы ережелер
1.1. Осы Ереже (мекеменің атауы) (бұдан әрі – мекеменің қысқаша атауы) негізінде құрылған Технологиялар мен инновацияларды қолдау орталығының (бұдан әрі – ТИҚО) қызметін ұйымдастыру тәртібін белгілейді.
1.2. ТИҚО Қазақстан Республикасы Әділет министрлігінің Зияткерлік меншік құқығы комитетінің «Ұлттық зияткерлік меншік институты» РМК (бұдан әрі – ҰЗМИ) мен (мекеменің қысқаша атауы) арасында жасалған ТИҚО құру туралы Келісімнің (бұдан әрі – Келісім) негізінде құрылды.
1.3. ТИҚО заңды тұлға мәртебесі жоқ инновациялық құрылым болып табылады және (мекеменің қысқаша атауы) негізінде оның кадрлық, материалдық-техникалық және өзге де ресурстарын пайдалана отырып құрылған.
1.4. ТИҚО-ны құру мен оның жұмыс істеуінің негізгі субъектілері:
– Қазақстан Республикасында ТИҚО ұлттық желісін құру туралы Меморандумға қол қойған тараптар: ҰЗМИ және Дүниежүзілік зияткерлік меншік ұйымы (бұдан әрі – ДЗМҰ);
– Қазақстан Республикасындағы ТИҚО ұлттық желісін құру және оның жұмыс істеуін үйлестіруші – ҰЗМИ;
– жұмыстарды орындаушы – (мекеменің қысқаша атауы);
– ТИҚО қызметтерін пайдаланушылар – өнертапқыштар, ғылыми-зерттеу институттарының (орталықтарының) өкілдері, жоғары оқу орындарының өкілдері, әзірлеушілер және техникалық кәсіпкерлер;
1.5. ТИҚО қызметінің негізгі бағыттары Меморандумның негізгі ережелеріне, Келісімге, осы Ережеге, Қазақстан Республикасында инновациялар мен зияткерлік меншік саласында қолданыстағы нормативтік құжаттарға, сондай-ақ (мекеменің қысқаша атауы) Жарғысына сәйкес айқындалады;
1.6. ТИҚО-ны қайта ұйымдастыру және тарату Келісімде көзделген тәртіппен жүзеге асырылады;
1.7. Осы Ереже, сондай-ақ барлық өзгерістер мен толықтырулар ҰЗМИ-мен келісіледі және (мекеменің қысқаша атауы) басшысымен бекітіледі.




2-тарау. ТИҚО-ның негізгі мақсаттары мен міндеттері

2.1. ТИҚО ғылыми, ғылыми-техникалық және инновациялық қызмет саласында ТИҚО қызметтерін пайдаланушыларға ақпараттық және ғылыми-әдістемелік қолдау көрсету арқылы Қазақстан Республикасының инновациялық әлеуетін арттыру мақсатында құрылған.
2.2. ТИҚО-ның негізгі міндеттері:
– инновациялық қызмет субъектілері мен жеке өнертапқыштарға патенттік ақпараттық ресурстарға тегін қолжетімділік беру арқылы, олардың зияткерлік қызмет нәтижелерін жасауға және тиімді пайдалануға ынталандыру мақсатында, ғылыми-техникалық ақпаратты, оның ішінде зияткерлік меншік саласындағы мамандандырылған дерекқорларды тиімді пайдалану негізінде елдің аймақтық инновациялық дамуына жәрдемдесу;
– ғылыми-практикалық конференцияларды, дөңгелек үстелдерді, оқыту семинарлары мен тренингтерін ұйымдастыруға, дайындауға және өткізуге қатысу, сондай-ақ зияткерлік қызмет нәтижелерін құқықтық қорғау және пайдалану теориясы мен практикасының өзекті мәселелері бойынша ғылыми-әдістемелік және ақпараттық материалдарды, зияткерлік меншік объектілерін құқықтық қорғау негіздері туралы материалдарды тарату арқылы қоғамда инновациялық қызметті насихаттау;
– технологиялар трансферін жүзеге асыруға және зияткерлік меншік объектілерін одан әрі коммерцияландыруға жәрдем көрсету;
– Қазақстан Республикасының заңнамасына сәйкес өзге де міндеттерді орындау.


3-тарау. ТИҚО қызметінің негізгі бағыттары

3.1. ТИҚО көрсететін қызметтер үйлестіруші органмен модульдік қағидат негізінде әзірленген және бастапқы базалық деңгейдегі, сондай-ақ жергілікті пайдаланушылардың қажеттіліктеріне сәйкес тегін негізде ұсынылатын қосымша қызметтерді қамтиды, оның ішінде:
3.1.1. Базалық деңгей:
3.1.1.1. Өнертапқыштарға, жаңашылдарға және әзірлеушілерге жергілікті дерекқорларда сақталған жоғары сапалы техникалық ақпаратқа (Patentscope, Espacenet) қолжетімділікті ұсыну;
3.1.1.2. Патенттік-ақпараттық іздестіруді және патенттік зерттеулерді жүргізу кезінде 3.1.1.1-тармақта көрсетілген дерекқорларды пайдалану мәселелері бойынша консультациялық көмек көрсету;
3.1.1.3. ДЗМҰ Академиясында қашықтықтан оқытуды ұйымдастыру;
3.1.1.4. Патенттік зерттеулер жүргізу, патенттік ақпаратты пайдалану мәселелері бойынша пайдаланушыларға арналған оқу-әдістемелік және практикалық материалдарды, сондай-ақ ғылыми-практикалық конференциялар мен семинарлардың материалдарын дайындауға, басып шығаруға және жариялауға жәрдем көрсету;
3.1.1.5. ТИҚО қызметінің тиімділігін бақылауға көмек көрсету.

3.1.2. Қосымша қызметтер:
3.1.2.1. Өнеркәсіптік меншік саласындағы заңнама, басқару қағидаттары мен стратегиясы, сондай-ақ технологияларды коммерцияландыру және маркетинг әдістері туралы жалпы ақпарат ұсыну;
3.1.2.2. Зияткерлік меншік саласындағы мамандандырылған дерекқорларда іздеу жүргізу дағдыларын оқыту (оқыту семинарларын өткізу);
3.1.2.3. Сұраныс бойынша (жаңалық, техниканың белгілі деңгейі және құқықтардың бұзылуы мәселелері бойынша) іздеу жүргізуге  мамандардан кеңес алу мүмкіндігі туралы ақпарат беру;
3.1.2.4. Технологияның даму деңгейін бақылау бойынша мамандардан кеңес алу мүмкіндігі туралы ақпарат беру;
3.1.2.5. Зияткерлік меншік объектілеріне құқықтарды беру және лицензиялар ұсыну мәселелері бойынша негізгі ұсынымдар беру;
3.1.2.6. Зияткерлік қызмет нәтижелерін құқықтық қорғау және пайдалану, сондай-ақ патенттік зерттеулер жүргізу мәселелері бойынша өңірде ғылыми-практикалық конференцияларды, семинарларды және өзге де іс-шараларды ұйымдастыруға және өткізуге қатысу;
3.1.2.7. Өнертабысқа және (немесе) пайдалы модельге патент беру және өтінімдерді рәсімдеу мәселелері бойынша жалпы кеңес беру.


4-тарау. ТИҚО құрылымы және жұмысын ұйымдастыру

4.1. ТИҚО басшысы (мекеменің қысқаша атауы) басшысының бұйрығымен тағайындалады және қызметінен босатылады, бұл туралы ҰЗМИ-ге хабарлайды.
4.2. ТИҚО қызметкерлерінің құрамы зияткерлік меншік саласында білімі немесе жұмыс тәжірибесі бар (мекеменің қысқаша атауы) қызметкерлері қатарынан қалыптастырылады және (мекеменің қысқаша атауы) басшысының бұйрығымен бекітіледі. Бұл ретте олардың лауазымдық міндеттеріне аталған орталықтың қызметін үйлестіру қызметтері енгізіледі.
4.3. ТИҚО басшысы Орталықтың жұмысын Келісімге және осы Ережеге сәйкес ұйымдастырады. 
ТИҚО басшысы мен қызметкерлері ТИҚО-ға жүгінген пайдаланушылардың идеялары мен техникалық шешімдеріне қатысты коммерциялық құпия режимінің сақталуын қамтамасыз етуге міндетті.
4.4. ТИҚО қызметі ТИҚО басшысы әзірлейтін, (мекеменің қысқаша атауы) басшысы бекітетін және ҰЗМИ-мен келісілетін жылдық жұмыс жоспары негізінде жүзеге асырылады.
4.5. ТИҚО қызметіне бақылауды (мекеменің қысқаша атауы) басшысы жүзеге асырады. ҰЗМИ ТИҚО қызметінің дамуына жүйелі бақылау жүргізеді және ТИҚО-ға консультациялық қолдау көрсетеді.



5-тарау. ТИҚО-ның құқықтары мен міндеттері

5.1. ТИҚО міндетті:
– өз қызметін Келісімге және осы Ережеге сәйкес жүзеге асыруға;
–ТИҚО қызметкерлерін оқытуды және олардың біліктілігін арттыруды ұйымдастыруға;
– Келісім негізінде (мекеменің қысқаша атауы) мен ҰЗМИ бірлесіп өткізетін іс-шараларға ұйымдастырушылық және ақпараттық қолдау көрсету арқылы жәрдемдесуге;
– есепті кезеңнен кейінгі айдың 25-күнінен кешіктірмей белгіленген нысандар бойынша тоқсан ішінде атқарылған жұмыстар туралы есепті ҰЗМИ-ге ұсынуға.
5.2. ТИҚО Қазақстан Республикасындағы ТИҚО ұлттық желісінің қызметін ұйымдастыруды регламенттейтін ұйымдастырушылық және нормативтік-әдістемелік құжаттарды әзірлеуді жүзеге асыратын ҰЗМИ-мен тығыз байланыста жұмыс істейді.
5.3. ТИҚО өзіне жүктелген міндеттерді жүзеге асыруда келесі құқықтарға ие:
[bookmark: _GoBack]– зияткерлік қызмет нәтижелерін құқықтық қорғау және пайдалану теориясы мен практикасының өзекті мәселелері, сондай-ақ ТИҚО қызметінің бағыттары бойынша қызмет көрсететін ТИҚО филиалдарының жұмыс тәжірибесімен алмасу мәселелері жөнінде ғылыми-практикалық конференцияларды, дөңгелек үстелдерді, семинарларды, тренингтерді және өзге де іс-шараларды өткізуді бастамашылық етуге;
– белгіленген тәртіппен ТИҚО құзыретіне кіретін мәселелер бойынша ҰЗМИ-ден ақпарат сұратуға және алуға;
– ДЗМҰ Академиясының қашықтықтан оқыту курстарында тегін негізде біліктілігін арттыруға;
– ДЗМҰ, ҰЗМИ және ТИҚО-ның ақпараттық өнімдері мен қызметтерін ілгерілетуге жәрдемдесуге;
– ТИҚО қызметін жетілдіру жөніндегі ұсыныстарды (мекеменің қысқаша атауы) басшылығының және ҰЗМИ-дің қарауына енгізуге құқылы.

